‘तीसरी ताकत’ के हाथ मजबूत नहीं करें नवाज : गिलानी  
गिलानी ने नवाज शरीफ को कहा कि पीपीपी नीत सरकार के खिलाफ भ्रष्टाचार के आरोप उछालने से तानाशाहों और ‘तीसरी ताकत’ के हाथ मजबूत होंगे।
पाकिस्तान के प्रधानमंत्री यूसुफ रजा गिलानी ने मुख्य विपक्षी दल पीएमएल-एन के प्रमुख नवाज शरीफ को कहा कि पीपीपी नीत सरकार के खिलाफ भ्रष्टाचार के आरोप उछालने से तानाशाहों और ‘तीसरी ताकत’ के हाथ मजबूत होंगे।
	गिलानी ने कहा, ‘‘मैं नवाज शरीफ को यह कहना चाहता हूं कि आरोप लगाने से आपको मौका नहीं मिल जाएगा। इससे सिर्फ एक तीसरी ताकत को मौका मिलेगा। हमें राजनीतिक परिपक्वता दिखानी चाहिए।’’ उन्होंने कहा कि पूर्व में सभी चुनी हुई सरकारें भ्रष्टाचार के आरोपों पर हटाई गईं और इससे तानाशाहों को सत्ता में आने का मौका मिला।
	उन्होंने कहा कि बिना विचारधारा के लोग पीपीपी और पीएमएल (एन) की आलोचना कर रहे हैं ताकि तीसरी ताकत के लिए माहौल बनाया जा सके।